cyanic-selkie/wikianc huggingface dataset:
Човек од челик (филм)
Човек од челик (англиски: Man of Steel) — американски суперхеројски филм режисиран од Зак Снајдер, продуциран од Кристофер Нолан и напишан од страна на Давид С. Гојер. Заснован на ликот Супермен од „DC Comics“, филмот претставува одново стартување на филмскиот серијал „Супермен“ којшто ја предава приказната за потеклото на ликот. Главна улога во филмот ја има Хенри Кавил, заедно со Ејми Адамс како Лоис Лејн, Мајкл Шенон како Генерал Зод, Дајан Лејн како Марта Кент, Кевин Костнер како Џонатан Кент, Лоренс Фишбурн како Пери Вајт и Расел Кроу како Џор-Ел. „Човек од челик“ дава филмска слика на заедничката измислена вселена на ликовите од „DC Comics“.
Почетоците на филмот започнале во 2008 кога „Warner Bros.“ презел идеи од автори на стрипови, сценаристи и режисери, решавајќи повторно да ја стартуваат франшизата. Во 2009, една судска одлука завршила со тоа што семејството на Џери Сигел повторно ги освоило правата за потеклото на „Супермен“ и авторските права на Сигел. Во одлуката се истакнало дека „Warner Bros.“ не им должи на семејствата дополнителни авторски надоместоци за претходните филмови, но доколку не ја започнале продукцијата на филмот за „Супермен“ до 2011 година, тогаш компанијата на Шустер и Сигел би можеле да ги тужат поради изгубен приход поради непродуциран филм. По дебатирањето околу приказната за „Подем на црниот витез“, Нолан ја презентирал идејата на Гојер и Снајдер бил ангажиран како филмски режисер во октомври, 2010 година. Главното снимање започнало во август 2011 година во Западен Чикаго, Илиноис, а подоцна продолжло и во Венкувер и Плано, Илиноис.
Дејство
Планетата Криптон се соочува со неизбежно уништување поради своето нестабилно јадро, што резултирало во исцрпување на природните ресурси на планетата. Воениот командант на планетата, Генерал Зод и неговите следбеници го отстрануваат владеачкиот Совет за време на воен удар. Знаејќи дека користењето на вештачко контролирање на популацијата ја има уништено нивната цивилизација, научникот Џор-Ел и неговата жена Лара го лансираат нивниот новороден син Кал-Ел; кој по неколку векови тој е првото природно родено криптонско дете; во вселенски брод за Земја претходно ставајќи го генетскиот кодекс на целата криптонска раса во неговите клетки. Откако Генерал Зод го убива Џор-Ел, тој и неговите следбеници се фатени и протерани во Фантомска зона. Сепак, по експлодирањето на Криптон, тие се ослободуваат од неа.
Вселенскиот брод на Кал-Ел слетува во Смолвил, мал град во Канзас. Тој е одгледан како посвоениот син на Џонатан и Марта Кент, кои му даваат име - Кларк. Криптонската физиологија на Кларк му овозможува да има натчовечки способности на Земјата, кои првично предизвикуваат збунетост и прогонување. Сепај, тој постепено учи добро да ги искористува неговите моќи и да им помага на луѓето. Кога Кларк е тинејџер Џонатан му кажува дека тој е вонземјанин и го советува да не ја користи неговата сила јавно, плашејќи се дека општеството ќе го одбие.
Во меѓувреме, Зод и неговата екипа пребаруваат други планети што криптонската раса ги колонизирала пред многу време. Сепак, ни една од тие колонии не преживеала откако Криптон ги напуштил. На крај, Зод и останатите ќе примат сигнал за помош од бродот што Кларк го открил на Земјата. Зод пристигнува на Земја и бара луѓето да го предадат Кал-Ел, во кого тој верува дека го има кодексот, или пак ќе ја уништат Земјата. Кларк се согласува и војската, по барање на Зод, го предава него и Лоис на втората по ранг Фаора. Зод открива дека неговата намера е да искористи светска машина за преобразување на земјата за да ја направи Земјата - нов Криптон и да го искористи кодексот за повторно да ја насели планетата со генетски манипулирани Криптонци. Сепак, процесот на преобразување на земјата ќе заврши со истребување на човештвото поради многубројните еколошки промени, правејќи ја планетата непогодна за живеење за оние родени на Земја. Кларк и Лоис со помош на Џор-Ел бегаат од бродот на Зод, Кларк ја поразува Фаора и еден друг Криптонец, и ја убедува војската дека тој е нивен сојузник. Зод ја поставува светската машина во Метрополис и преку Индискиот Океан и го започнува процесот на зголемување на Земјината маса и атмосфера.
Кларк, сега наречен „Супермен“, ја уништува светската машина, додека пак војската го искористува вселенскиот брод што него до донел за Земјата за воздушен напад на бродот на Зод над Метрополис, испраќајќи ги вонјниците на Зод назад во зоната на фантоми. Супермен го уништува бродот што ја носи генетската комора, што е клучната технологија за враќање на Криптонската раса со кодексот. Само Зод преостанува и тој го предизвикува Супермен на уништувачка борба низ Метрополис користејќи ги неговите ново развиени моќи. Кога Зод ќе се обиде да ги убие приклештените цивили како одмазда за неговиот пораз, Супермен е приморан да му го скрши вратот и го убива. Малку подоцна, Супермен ја предупредува владата дека, ако таа ја сака неговата помош, тогаш тоа ќе биде под негови услови. За да направи лажен лик кој ќе му даде пристап во опасни ситуации без да поткрене сомневање, Кларк се вработува како репортер во Дејли Планет.
Улоги
Криптонец чии родители го испратиле на Земјата како новороденче за да го одбегне уништувањето на неговата родна планета Криптон. Тој е одгледан од фармерите Марта и Џонатан Кент во Смолвил, Канзас. Одгледан под морално водство од неговите посвојни родители и инспириран од холограмска порака од неговиот починат татко, тој станува најголемиот заштитник на Земјата. Супермен е прикажан како да има 33 години, барем кога е пронајден, во сегашноста на филмот. Кавил е прв британски и неамерикански глумец кој го игра ликот. Тој претходно имал улога во „Супермен: лет покрај планета“, кој на крај проектот бил откажан, и бил предвид за улога во филмот од 2006 година - „Супермен се враќа“, но улогата ја добил Брандон Рут. Кавил изјавил дека: „Постои вистинска приказна позади ликот на Супермен“. Тој објаснил дека целта на секого е да се истражат тешкотиите со кои се справува нековиот лик што е како последица од имање на повеќе идентитети - вклучувајќи го неговото родено име, Кал-Ел, и неговото второ јас (алтер его), Кларк Кент. Кавил исто така изјавил дека „само тој е таков и не постои никој како него“ мислејќи на фигурата на Супермен. „''Мора да е страшно и тажно чувството, да не знаеш кој си или пак што си и да се обидеш да ја најдеш смислата. Каде е твојата основа ? Што е твојата инспирација ? До каде е границата на моќта што ја поседуваш ? Тоа само по себе е неверојатна слабост''“. Во едно интервју за списанието на Тотал Филм, Кавил изјавил дека тој внесувал околу 5000 калории дневно, тренирал повеќе по два часа дневно и земал белковини со цел да ја зголеми мускулната маса. Џо Манганиело бил разгледан за улогата, но не можел да изготви датум на аудиција за директорот на кастингот поради закажување на обврските со Вистинска крв .Дилан Спрејбери го играл ликот на 13-годшниот Кларк Кент, додека пак 11-годишниот Купер Тимберлајн ја има улогата на 9-годишниот Кларк Кент.
Репортер за весникот на Дејли Планет и заљубена во Кларк Кент. Адамс била одберена од список на глумици во која биле и Оливија Вајлд и Мила Кунис. „Имаше големо, огромно пребарување за Лоис“, рече Снајдер, „''За нас тоа била битна работа и очигледно многу значајна улога. Имавме многу аудиции, но имавме еден состанок со Ејми Адамс и подоцна јас почувствував дека таа е совршена за оваа улога''“. Адамс трипати била на аудиција за оваа улога: еднаш за непродуцираниот филм „Супермен: Лет покрај планета“, вториот пат за „Супермен се враќа“ пред да ја добие моменталната улога. Во март, 2011 се потврдило дека Адамс ќе ја игра улогата на Лоис Лејн. Додека ја објавувала улогата, Снајдер во една изјава рекол: „''Нам ни е драго да објавиме дека улогата била доделена на Ејми Адамс, една од најразновидните и најпочитуваните глумици во филмската индустрија денес. Ејми го поседува талентот да ни ги прикаже сите особености на Лоис кои ние ги сакаме: паметна, цврста, смешна, топла, амбициозна и, се разбира, убава''“. На претставувањето на Лоис Лејн, Адамс изјавила дека филмот ќе прикаже една Лоис Лејн која е „независна, енергетична жена ... но која живее во многу препознатлив свет“. Адамс изјавила дека „''Таа станала претежно слободен новинар, некој кој сака да остави впречаток. Природата на самиот бизнис со весници многу е сменета. Дури е и понапната''“.
Криптонски генерал и мегаломан со истите супер сили како Супермен. За улогата се разгледувал и Виго Мортенсен. Снајдер изјавил: „''Зод не е само еден од најзастрашувачките непријатели на Супермен, туку еден од најзначајните, бидејќи тој има сознанија за Супермен што другите немаат. Мајкл е моќен глумец кој може да ја изрази и интелигенцијата и злобата на ликот, што го прави совршен за улогата''“. Кога го прашале Гојер зошто Зод била избран за негативец во филмот, тој изјавил: „''Начинот на кој јас и Кристофер Нолан им приваѓаме на филмовите не е како „Еј, кој негативец ќе биде совршен за овој филм?“ туку вие мора прво да започнете со приказна; Каков вид на приказна? Каков вид на тема сакате да раскажете? Така да ние работевме на тоа. Тогаш, злосторникот станува јасен во смисла на тоа кој ќе биде соодветниот антагонист (противник, конкурент, соперник ) за тоа. Кога вие ќе го видите филмот ќе сфатите дека единствените негативци кои можевме да ги искористиме беа Зод и Криптонците. Она што сакам да кажам е ако видите што е приказната, тогаш, ништо друго не би имало смисла''“. Шенон исто така коментирал за неговиот приказ во споредба со приказот на оригиналниот глумец на Зод - Теренс Стамп: „''Да се следи иконската изведба на Теренс Стамп во оригиналот е застрашувачки, но јас едноставно се фокусирав ден за ден. Она што е интересно е кога почнавме со ова, трениравме многу време заедно и јас мислам дека тоа како да ми помогна малку да се опуштам. На крајот на краиштата ова е доста физички филм. Ова е добар начин за да се пронајдеш во филмот (како глумец)“.''
Родителите кои го присвоиле Супермен. Снајдер објаснува дека неговата причина за прикажување пар на екранот е само поради реализмот: „''Мислам дека прво нешто што ќе сфатите кога ќе погледнете кон Кевин и Дајан и во нашата одлука за толку да ги истакнеме, е дека филмот добива нов тон, сфаќате дека овие дечки се сериозни глумци, и го доживуваме филмот многу посериозно поради тонот што тие го даваат. Без разлика што е драмата на филмот или ситуацијата во која се наоѓа глумецот, наш приоритет е да се направи филмот во што е можно пореалистичен''“. По Кавил, Лејн била првиот член на глумецската екипа за да се вклучи во филмот. „Ова за мене била многу битно доделување на улога бидејќи Марта Кент е жена чии вредности помогнале во формирање на човекот кој ние го знаеме како Супермен“, изјавил Снајдер во соопштението. „Ние сме возбудени што ја имаме Дајан во оваа улога бидејќи таа може да ја пренесе мудроста и чудото на жена чиј син што поседува моќи надвор од нејзината претстава“.
Главниот уредник на Дејли Планет и шефот на Лоис Лејн. Фишбурн е првиот афроамериканец кој игра улогата на Пери Вајт во филм со акција во живо. Фишбурн изјавил дека тој го играл својот лик по стапките на Ед Брадли, наведувајќи дека: „мојата инспирација е покојниот Ед Брадли, кој неколку години била дописник за CBS News во „60 минути“... ''легендарниот Ед Брадли ... ми била пријател, ментор и ми служеше за пример, особено затоа што работеше во новинарство и тој била од оној тип на луѓе кои одат со кралеви, но не ги забораваат сиромашните. Така да тој била мојата инспирација за Пери''“.
Заменик командант на Зод и командант на Криптонската војска која е целосно посветена и лојална на Генерал Зод. Таа е безмилосрдна, ладна и брутална во своите методи, а нејзиниот воен тренинг и вештини ја прави неа многу опасен непријател на Супермен. Фаора е експерт во блиска борба и во оружја за самостална борба од блиску.
Биолошката мајка на Супермен и лојална жена на Џор-Ел. Првично била објавено дека улогата и припаднала на Џулија Ормонд, но подоцна неа ја отфрлиле. Пред Ормонд, Кони Нилсен била во преговори за улогата.
Развој
Во јуни 2008 „Warner Bros.“ презел идеи од автори на стрипови, сценаристи и режисери за тоа како да биде успешно уште едното стартување на филмскиот серијал Супермен. Меѓу оние кои ги дале своите идеи за повторно стартување на филмот биле авторите на стрипови: Грант Морисон, Марк Вајд, Џоф Џонс и Бред Мелцер. Морисон изјавил: „''Им реков, не е лошо. Само гледајте на „Супермен: Повраток“ како на „Халк“ на Анг Ли. „Неверојатниот Халк“ докажа дека публиката ќе ви прости и ќе ви дозволи одново да ја направите франшизата''“, изјавил Вајд. Идејата на Морисон била слична со неговата работа за „Ол-стар Супермен“, додека пак идејата на Вајд била слична со „Супермен: Наследно право“. Марк Милар, здружувајќи се со режисерот Матју Вон, исто така планирале за епична трилогија на Супермен од осум часови и секоја година да би се пуштало по едно продолжение, слично како „Господарот на прстените“. Милар не ја споредил со трилогијата на „Кум“, во која хронолошки би бил претставен целиот живот на Супермен, од раните денови на Криптон па сè до крајот кога Супермен ќе почне да ја губи силата поради тоа што Сонцето започнува да преминува во супернова.
Во август, 2008 година, „Warner Bros.“ предложил повторно да се стартува со филмските серии. Студискиот извршник Џеф Робинов планирал да го имаат пуштено филмот или до 2010 или до 2011 година, објаснувајќи дека: „''Супермен се враќа не функционираше како филм на начин на кој ние сакавме. Тој не го позиционираше ликот на начин на кој ние сакавме тој да биде позициониран. Да функционираше Супермен во 2006 ние би имале филм за Божиќ оваа година или за 2009. Сега планот повторно е само да се претстави Супермен и воопшто да не се обрне внимание на филмовите на Бетмен или Супермен“''. Пол Левиц во едно интервју изјавил дека „Бетмен“ го држи клучот за повторното стартување на „Супермен“. Тој образложил: „Сите го чекаат Нолан да потпише за уште еден Бетмен, а кога ќе се случи тоа, ќе следи датумот на издавање на Супермен и на сите други идни проекти“. Во февруари, 2009, McG, кој претходно планирал да го режисира филмот „Супермен: лет покрај планета“, изразил интерес за да се врати пак во франшизата на Супермен. Во август, 2009, се изрекла судска одлука во која семејството на Џери Сигел повторно освоило 50% од правата за потеклото на „Супермен“ и од уделот на Сигел за авторските права во „Акционен стрип 1“. Покрај тоа, судијата пресудил дека „Warner Bros.“ не им должи на семејствата дополнителни авторски надоместоци за претходните филмови. Сепак, доколку не ја започнале продукцијата на филмот за „Супермен“ до 2011 година, тогаш компанијата на Сигел би можела да ги тужат поради изгубен приход поради непродуциран филм.
Дејствието на „Човек од челик“ претставува нелинеарен расказ и раскажува делови од приказната во ретроспектива. Давид С. Гојер, за време на дебатата околу приказната за „Бетмен: Подемот на црниот витез“ во 2010 година, му рекол на Кристофер Нолан за неговата идеја како да го претстават Супермен во модерен контекст. Импресиониран од идејата на Гојер, Нолан ја пренесел идејата во студиото, кое него го изнајмил за продуцент а Гојер за писател врз основа на финансискиот и критичкиот успех на „Бетмен: Подемот на црниот витез“. Нолан бил восхитен од работата на Брајан Сингер за „Супермен: Повраток“ за поврзаност на неговата верзија со верзијата на Ричард Донер, наведувајќи дека „''многу луѓе пристапиле кон Супермен на различен начин. Јас само го знам успешниот начин и тоа е она што знам како да го работам''“, потенцирајќи ја идејата дека Бетмен постои во свет каде што тој е единствениот суперхерој и сличен пристап кон „Човек од челик“ би го загарантирал интегритетот потребен за филмот. „''Секој (дел) придонесува за внатрешната логика на приказната. Тие немаат ништо заедничко меѓу себе''“. Нолан, сепак, појаснил дека новиот филм нема да има никаква врска со претходните филмски серијали.
Џеф Робинов, директор на Warner Bros. Pictures Group, разговарал со Entertainment Weekly и му дозволиле да погледне низ ѕидот на тајни што ги опкружува плановите на „DC Comics“: „''Какви ќе бидат филмовите кога ќе се движат нанапред. Во тоа, ова е дефинитивно првиот чекор''“. Плановите за филмот да содржи наводи за постоење на други суперхерои, индискретно споменуваат за можно ширење на вселената на ДС and setting the tone for a shared fictional universe of DC Comics characters on film. . Гуљелмо дел Торо, со кого Гојер работел на Блејд 2, ја одбил понудата за режисерска позиција на „Човек од челик“ бидејќи бил посветен на филмската адаптација на „Во планините на лудило“, но и било стапено во контакт со Роберт Земекис за позицијата.
Пред да биде најмен Зак Снајдер во октомври 2010, за потенцијални режисери се сметале и: Бен Афлек, Дарен Аронофски, Данкан Џонс, Џонатан Либесмен, Мат Ривс и Тони Скот. Кастингот започнал во следниот месец - ноември. Зак Снајдер ги потврдил двете наводи и на Бустер Голд и на Бетмен, зголемувајќи ги можностите на филмската вселена на ДС. Кога Зод ќе уништи еден сателит, зборовите „Претпријатија на Вејн се забележуваат на него“.
Снимање
Главното фотографирање започнало на 1 август 2011, во една индустриска зона во близина на аеродромот во ДуПејџ под тајно име „Есенски мраз“. Зак Снајдер се колебал за тоа дали да го снима филмот во „3Д“, поради техничките ограничувања за тој формат, и наместо тоа се одлучил да го снима филмот дводимензионално а по продукцијата да се преадаптира во „3Д“ за да излезе во „2Д“, „3Д“ и „ИМАКС 3Д“. Снајдер исто така одлучил да го снима филмот на лента отколку дигитално бидејќи тој почувствувал дека тоа ќе го направи филмот „големо филмско искуство“. Се очекувало снимањето да трае два или три месеци. Продукцијата се одвила во Плано од 22 до 29 август. Според едно интервју со Мајкл Шенон, снимањето продолжило до февруари 2012 година.
„Човек од челик“ бил сниман во областа на Чикаго, Калифорнија и студиото Burnaby’s Mammoth Studios било преобразено во родната планета на Супермен - Криптон со огромен број на вонземски летала. Во областа на подземната железница во крајбрежјето на северниот брег на Ванкувер се снимало драматичното спасување што се одвива на дупчалка за нафта каде публиката го запознава Супермен. Уклулет и Нанаимо, Британска Колумбија, Канада видно се истакнати во првиод час од филмот, карактеристичната зимска магла и немирното море во филмот лажно се претставени како да се на Алјаска. Од 7 до 17 септември снимањето продолжило во Луп, Чикаго. Продукцијата во Ванкувер се одржала од 21 септември 2011 до 20 јануари 2012. Снимањето во Чикаго бил единичен проект, што значи дека можело да се снимат многу основни снимки и пресеци и немора да се вклучуваат главните членови од глумецската екипа.
Ефекти
Џон Дежарден работел како визуелен раководител на „Човек од челик“ и заедно со: Weta Digital, MPC - Moving Picture Company и Double Negative ги правеле визуелните ефекти во филмот. Зак Снајдер сакал филмот да „изгледа доста природно бидејќи тука има многу фантастични работи“ и тој сакал „луѓето да престанат со неверувањето и ние тимот за визуелни ефекти моравме да го направиме тоа што е можно полесно за тие да веруваат“. Дежарден истакнал дека намерата во снимањето на филмот била да се користат рачни уреди за да го направат филмот да изгледа како „документарец“. „Моравме да размислиме што би тоа значело, бидејќи исто така требаше да снимаме луда акција“, изјавил Дежарден. „''Така да за многу прегледи што направивме, почнавме да размислуваме за тоа каде би биле сместени камерите и нашите сниматели. Најголем дел од правилата се исто како и правилата на „Ѕвезден војувач Галактика“ (анг. Battlestar Galactica) за вселенски камери кои Гери Хуртцел ги усоврши за таа минисерија, каде што сакаме да бидеме сигурни дека камерата снима од онаму од каде што има смисла. Освен ако дејствието се одвива толку над врвот, како на крајот каде Супермен го тепа Зод, тогаш ние моравме да ги раздвоиме малку''“.
Во првиот чин каде филмот се одвивал на планетата Криптон, „Вета Диџитал“ поставила планетарни средини што наликуваат на вонземски, суштества и основниот начин на прикажување - технологија која режисерите ја нарекуваат „течна геометрија“. Раководител за визуелни ефекти на „Вета Диџитал“, Дан Лемон, објаснил дека: „Тоа е еден куп на сребрени зрнца кои лебдат во магнетно поле и машинана може да го контролира тоа магнетно поле така да зрнцата се скоро како тридимензионални пиксели, и тие можат да направат површина која лебди во воздухот и да дадат опис на било она што вие треба да видите“. Зрнцата на екранот, кои одблизу изгледаат како пирамиди со мал наклон, се произведени за да направат површина на предмет и да ја отсликаат внатрешноста на фигурата.
Делот каде Супермен е во сцени каде се бори од близу со другите Криптонци се покажало де ќе биде голем предизвик за режисерите и за екипата за визуелни ефекти. Дежарден појаснил: „''Кога ги снимаме овие борби и овие хипер-реални работи, не сакаме тоа да го правиме старомодно, 'во ред' јас сум снимател, снимам од почеток, ќе се прошетам тука за да ја следам акцијата која сè уште не постои но ние ќе ја вметнеме подоцна. Бидејќи тоа сме ние кои ги анимираме ликовите на камерата. Така да ние би ја направиле таа анимација со ликовите - зграпчување, удирање или полетување- и ние би ги снимале вистинските ликови сè до моментот кога тие би требале да направат такво нешто и потоа ние би прекинале со снимањето. Подоцна ние таму би поставиле една камера за да ја снима средината. И подоцна една камера да го снима секој момент на обраќање на глумците. Така да би имале збир од фотографии на средината и на ликовите со висока разделност. Тогаш, во пост продукција, ги земаме нив и ги анимираме според брзина на која ние сакаме тие да се движат во нашата дигитална средина''“.
„МПЦ“ се справила со визуелните ефекти за секвенцата „средба во Смолвил“. Пред да се вметнат визуелните ефекти во снимките е визуелизирана кореографијата со борбата. По визуелизирањето, делови од сцената на акцијата во живо би се снимале на мали парчиња. „Ако на пример Супермен беше удрен и би слетал 50 метри подалеку, ние би ја снимале почетната и крајната позиција, а подоцна би ја повржале таа празнина со преземања на ЦГ“, изјавил Гијом Рашерон, раководител за визуелни ефекти на МПЦ. Тогаш една монтажна камера би фатила од клучните слики на кореографискиот глумец. „Тоа е стабилна монтажна камера која е наместена на монтажна цевка и можеш да ја вклучиш на крајот на подесувањата и би фатил стабилни клучни слики од некоја изведба или израз“, вели Гијом, „а подоцна ние би можеле да ги искористиме тие мирни слики со висока разделност за да ги проектираме на двоен ЦГ и би добиле навистина точен премин на светлина и боја - уште од поставувањето“.
На сцена, една монтирана камера била поставена за да ја снима околината. Екипата за визуелни ефекти монтирала Канон ЕОС 5Д, наречена „околна камера“, и една журеста глава опремена со мотор, што овозможува да ја снимат средината под агол од 360 степени со разделност од 55 илјади на секоја слика, а процесот би траел приближно од две до четири минути. Снимката од сцената резултирала со осветлување и текстура коишто можат одново да се проектираат во геометрија. Главниот составен дел на сцените со борење биле дигиталните двојки на целиот екран. Бил додаден и дигитален оклоп, заедно со Криптонските шлемови основани на енергија. Глумците биле компјутерски скенирани и се правеле поларизирани и неполаризирани сценски слики. Наметката и костумот на Супермен се скенирале со висока дефиниција - всушност наметката директно ги рефлектирала движењата на Супермен.
За уништувањето на зградите, студиото го изменил својот систем за вредности (квалитет) за да се фокусира кон динамичните настани. Софтверот за физика на „Bullet“ значително многу се користел за уништувањето. „Сакавме да бидеме во можност да поткренеме РБД настан и да ги активираме сите овие секундарни настани, било да се симулации на стакло или прашина - сите тие работи требаше да бидат оковани и предадени на процедурен начин“, изјавил Врајт. „Една од предностите од ова беше, бидејќи се беше основано околу ограничен број на влезни компоненти, може да бидете сигурни дека тие се моделирани на начин на кој можат да се искористат во ефекти - вие може да моделирате нешто но тие ќе биат нова фаза за монтирање и уништување“. Алатки за стимулација на пожар, чад и вода биле развиени во студиото на „Дабл Негатив“. За рендерирање елементи како што е симулацијата на гонена топка студиото користеше лиценциран софтвер за рендерирање на волумен. „Дабл Негатив“ исто така користеше домашно средство со течности „Скрт“ за да се справи со поголеми симулации и интеракција за поцврсто-споени волумени и честики. Што се однесува кон борбата меѓу Супермен и Зод, „Дабл Негатив“ вметнал вистински слики врз дигиталните двојки.
Музика
Ханс Цимер првично ги негирал популарните гласини дека тој ќе ја композира музиката во филмот. Сепак, во јуни 2012 година се потврдило дека всушност Цимер ќе е композиторот на музиката во филмот. За целосно да се разликува „Човек од челик“ од претходните филмови, не бил употребен иконскиот „Марш на Супермен“ од Џон Вилијамс. Тонскиот запис (саундтрак) на Ханс Цимер за „Човек од челик“ бил пуштена во јавноста на 11 јуни 2013 година. Неофицијален исечок од филмската музика од третите рекламни инсерти (од филмот), наречен „Идеал на надежта“, се потврдило дека е скратена верзија од песната „What Are You Going to Do When You Are Not Saving the World?” („Што ќе правиш кога нема да го спасуваш светот ?“), издадена на 19 април 2013 година. При крајот на април 2013 година била откриена официјалната плоча која е на дво-страно издание.
Маркетинг
„Warner Bros.“ и „DC Comics“ ги добиле правата за име на домен „manofsteel.com“,да се користи од страна на јавноста, за да се употребува како официјално мрежно место на филмот. На 20 ноември 2012 година за време на издавањето на филмот „Подемот на црниот витез“ на ДВД и Блу-реј, „Warner Bros.“ на своето официјално мрежно место поставил одбројување кое обожавателите можеле да го споделат со социјални мрежни места како Фејсбук или Твитер за да би отвориле една „ексклузивна награда“. На 3 декември 2012 била откриена „ексклузивната награда“ и тоа бил официјален цврст постер на „Човек од челик“. Постерот, кој го прикажува Супермен како е уапсен, дал позитивен одговор и многу шпекулации за приказната на филмот. На 10 декември 2012, се појавило едно мрежно место на „dsrwproject.com“ што овозможило аудио сигналите да можат да се откодираат од гледачите. Било откриено дека има нешто врска со филмот поради авторските права на мрежното место. До 11 декември 2012, шифрираната порака ги довела читателите до друго мрежно место со одбројување кое покажувало на датумот за јавно пуштање на инсерти од филмот. Во очекување на филмот, Мател претставил играчки од акциони фигури на „Муви Мастерс“. Покрај тоа, „Лего“ издал три колекции на „Човек од челик“, инспириран од сцени од филмот; исто и „Руби'с Костум Ко.“ пуштил нови костуми и алатки инспирирани од „Човек од челик“ за деца и за возрасни. Филмот брзо заработил над 160 милиони американски долари од промотивни продукти.
Кампањи за вирален маркетинг за филмот започнале кога официјалното мрежно место било заменето со „радио бранови од длабока вселена“. Пораката била откодирана и открила еден глас што зборел „Вие не сте сами“. Официјалните страници продолжиле да се ажурираат со нови статички папки кои малку по малку го откриваат симболот на злосторникот во филмот - Генерал Зод. Кратко време потоа, мрежното место било заменето со „порака“ од Зод, кој бара од луѓето да го вратат Кал-Ел во неговиот притвор и му кажува на Кал-Ел да се предаде во рок од 24 часа или светот ќе ги осети последиците. Вирална страница наречена „IWillFindHim.com“ била издадена која покажувала одбројувач за третиот трејлер за филмот.
„Warner Bros.“ вовел една христијанско-основана фирма за маркетинг за да помогне да се прошири христијанската тема на филмот во религиозната демографија. Се правеле специјални рекламни инсерти од филмот кои ги нагласувале религиозните одлики. Студијата на Холивуд често продаваат филмови на одредени религиозни и културни групи. „Warner Bros.“ претходно имал продавано филмови како што се: „Слепата страна“, „Нотесот“, „Книгата на Илај“ и сериите „Хари Потер“, но не и „Зелениот фенер“, на религиозни групи.
Критичен прием
Врз основа на 279 критички осврти, „Човек од челик“ држел рејтинг на одобрение од 55% кај Rotten Tomatoes со просечна оценка на популарност од 6.2/10. Консензусот на страницата гласи: „Човек од челик нуди возбудлива акција и спектакал за надминување на своите заобиколувања во генеричката територија на мегахитови“. „Метакритик“, врз основа на 47 критички осврти, за филмот дал наклонета просечна оценка од 55/100, нагласувајќи дека тоа биле „мешани или општи критички осврти“. Анкети на CinemaScore покажале дека просечната оценка што ја дале кино посетителите за филмот била „А-“, каде што „А“ дале лица помлади од 18 и постари од 50 години, на скала од „А+ до Ѓ“.
Ричард Роепер од „Chicago Sun-Times“ ијавил дека „Човек од челик“ не покажал нешто ново во поглед на филмовите на Супермен и, наместо тоа, „ние сме втурнати назад во претежно разочарувачки филм, со неразвиени ликови и подобрени сцени со тепање коишто се развлекуваат и не нудат ништо ново во поглед на креативност во специални ефекти“. Тај Бур од „The Boston Globe“ напишал: „Она што недостасува во оваа сага на Супермен е чувство на леснотија, на радост“. Ан Хорнадеј од „The Washington Post“ изјавила дека со „надуените, прекумерни музички ефекти на Ханс Цимер, филмот е големо непријатно гледачко искуство“. За Лиса Кенеди од „The Denver Post“ главниот проблем со „Човек од челик“ е „ритам и балансираност во раскажувањето на приказната и режисирањето“ кое резултираше во филмот со осцилирање „помеѓу деструктивно преувеличување и несмасен проповед“.
Сепак, „ИГН“ му дал оценка на „Човек од челик“ 9 од 10, нарекувајќи го филмот „неверојатен“ и фалејќи ги акционите делови и изведбата на: Кевин Костнер, Расел Кроу и Мајкл Шенон. „The Hollywood Reporter“ напишал дека: „повторното стартување со франшизата е непотребно, но бидејќи филмот беше доволно убедлив и внимание на Снајдер врз деталите беше доволно внимателно публиката може да предвиди ново продолжение“. Џ.Ц. Мачек III, новинар на „PopMatters“ напишал: „''Патот на овој спасител со маани не личи на патот кој ние го очекувавме и многу обожаватели ќе го сакаат тоа и многу обожаватели ќе ги осудуваат овие опции кои се различни од оние во својот стрип. Од друга страна, со исклучок на знаењето на Лоис Лејн за двојната природа на Кларк Кент и Супермен (со тоа лишувајќи едно од најголемите откривања на фикцијата), херојот кој го гледаме во последните моменти на „Човек од челик“ е истиот оној лик кој Џери Сиегел и Џо Шустер го создадоа ... само со малку повеќе „несовршенство“''. Стив Персал од „Tempa Bay Times“ изјавил дека: „Човек од челик е повеќе од само бегство од реалноста од обемот на „Одмаздници“; тој е уметнички вовед во суперхеројски филм кој ние само мислевме дека го знаеме“. Ричард Корлис од списанието на „Тајм“ изјавил: „Филмот ''си го наоѓа своети вистински, возвишени темели не кога ги прикажува неверојатните моќи на Кал-Ел, туку кога го драматизира матното човештво на Кларк Кент. Натчовечкиот дел во Човек од челик е во ред, но човечкиот дел е супер''“. Во еден критички осврт на мрежното место на Роџер Еберт, Мет Цолер Сајт му дал за филмот три од четири ѕвезди, нарекувајќи го „зачудувачки филм“ и фалејќи го конфликтот помеѓу Кларк и Зод. Сепак, тој ја критикува врската помеѓу Кларк и Лоис за недостаток на хемија.
Греј Дрек, уредник на „Ротен Томатос“, зборувајќи во бизнис каналот на Фокс изразил разочараност поради критичниот прием, наведувајќи: „''Колку и да ги сакам и почитувам нашите критичари во Ротен Томатос, морам да речам дека сум шокиран. Слушајте, филмот не е совршен ама... Едноставно не можам тоа да го сфатам. Филмот беше добар бре дечки''“.
Билетара
„Човек од челик“ во Северна Америка заработил 291 милиони американски долари и околу 377 милиони американски долари во други земји, што на светски рамки вкупната заработка е 668 милиони американски долари, правејќи го филм со Супермен со најголема заработувачка и втор по заработувачка филм кој повторно стартувал зад „Неверојатниот Спајдермен“, и покрај тоа што го претекол во семејни рамки. Филмот заработил 116.6 милиони американски долари во текот на викендот на неговото отворање, заедно со 17.5 милиони американски долари од „ИМАКС“ киносали.
„Човек од челик“ направил 12 милиони американски долари во четврток навечер од една програма за емитување на екран на Валмарт и дополнителни 9 милиони долари од емисии што се одржуваат на полноќ. Ова се одбележало како трето најголемо отворање во претходен ноќ/полноќ на „Warner Bros.“, а и најголемо отворање за филм кој не е продолжение. Филмот на крајот заработил 44.0 милиони американски долари за време на отворањето во петокот (со се заработката од полноќ) а ако се вклучат и прикажувањата од четврток навечер би било 56.1 милиони американски долари. . Бруто заработката од денот на отворањето е втора по големина за филм кој не е продолжение и 20-та по големина севкупно. Неговата бруто заработка од викендот на отворање од 116.6 милиони американски долари била трета најголема од 2013 година, зад „Железниот човек 3“ (174.1 милиони американски долари) и „Игри на гладот: Фаќање на огнот“ (158.1 милиони американски долари), а втора најголема меѓу филмови кои не се продолжение, зад „Игри на гладот“ (152.5 милиони американски долари). Исто така го соборил и рекордот на „Приказна за играчките 3“ (110.3 милиони американски долари) за највисоко деби преку викенд во јуни. Сепак, во својот втор викенд, „Човек од челик“ финансиски паднал 65% - или 68% ако се смета бруто заработката од четврток навечер - ставајќи го на трето место, зад „Универзитет за чудовишта“ и „Светска војна З“. „Бокс Офис Моџо“ тоа го нарекол „ненормално голем пад“, слично со падот во вториот викенд на „Зелениот фенер“.
„Човек од челик“ заработил 73.3 милиони американски долари во текот на викендот на своето отворање од 24 држави, каде што се вклучени 4.2 милиони американски долари од 79 „ИМАКС“ киносали, поставајќи рекорд за отворање преку викенд во јуни за „ИМАКС“. Филмот постави рекорд за заработка во првиот ден во Филипини со 1.66 милиони американски долари. Во Обединето Кралство, Ирска и Малта „Човек од челик“ заработи 5.6 милиони американски долари во својот ден на отворање и 11.2 милиони фунти (17.47 милиони американски долари) во својот викенд на отворање, што дотогаш било и најголемото отворање за 2013 година. Неговото најпрофитно отворање беше во Кина, со заработка од 25.9 милиони американски долари за четири дена (од четврток до недела). In total earnings, its three largest countries after North America are China ($63.4 million), the United Kingdom, Ireland and Malta ($46.2 million) and Australia ($22.3 million).
На 12 ноември 2013, „Човек од челик“ излел на ДВД на два диска и соодветно на Блу-реј и Блу-реј 3Д комбинирани пакувања, а на 2 декември 2013 и во Обединето Кралство.
Продолжение
Успехот на Човек од челик започнал со плановите на Ворнер Брос за проширен универзум со други ДВД-стрипови. На 10 јуни 2013 година било објавено дека двајцата, режисерот Зак Снајдер и сценаристот Дејвид С. Гојер, ќе се вратат за продолжение на „Човек од челик“ кој бргу се следи од страна на „Warner Bros.“. Гојер претходно имал потпишано договор за три филма, во кој се вклучени: „Човек од челик“, неговото продолжение и „Лига на Правдата“ каде се појавува Супермен.
На 20 јули 2013, Зак Снајдер потврдил во „San Diego Comic-Con International “ дека во продолжението на „Човек од челик“ ќе настапуваат Супермен и Бетмен кои ќе се сретнат за првпат во филмски формат. Гојер и Снајдер заедно ќе ја пишуваат приказната, а Гојер ќе го пишува сценариото. Кавил, Адамс, Лејн и Фишбурн биле потврдени дека повторно ќе ги имаат нивните улоги. На почетокот, Снајдер изјавил дека филмот ќе земал инспирација од стрипот ,,Бетмен: Црниот витез се враќа" . Сепак, во ноември 2013 година, Снајдер појаснил дека филмот нема да е основан на новелата. „Ако треба да го сториш тоа, ќе ти треба поинаков Супермен. Ние го доведуваме Бетмен во овој универзум во кој сега живее овој Супермен“. Во август 2013 година, Бен Афлек бил најавен дека ќе го игра Бетмен, додека Гал Гадо Жената Чудо во декември 2013 година . Подоцна во декември, Крис Терио бил ангажиран да го преработи сценариото . Во јануари 2014 година било објавено дека филмот е одложен од оригиналниот датум на издавање на 17 јули 2015 до 6 мај 2016 година . Во април 2014 година било објавено дека Зак Снајдер, исто така ќе го режира сценариото на Лига на Правдата . Во мај 2014 година, насловот на филмот бил откриен како Бетмен против Супермен: Зора на правдата. Ворнер Брос, наводно, му се додворувал на Крис Терио да ја преработи Лигата на правдата следниот јули, откако бил задоволен од преработената верзија на Бетмен против Супермен. Додека Супермен ѕвездата Хенри Кавил не го смета за продолжение на Супермен, Снајдер изјавил дека размислува [на] начин на кој Бетмен против Супермен е Човек од челик 2".
Шенси
Шенси (кинески: 乾陵; алтернативно Шанси) - безкрајбрежна покраина на Народна Република Кина. Службено дел од Северозападна Кина, се граничи со единиците на ниво на покраини Шанси (СИ, И), Хенан (И), Хубеј (ЈИ), Чонгќинг (Ј), Сичуан (ЈЗ), Гансу (З), Нингсја (СЗ) и Внатрешна Монголија (Н).
Шенси зафаќа површина од над 205,000 км2 со околу 37 милиони луѓе, 16тата најбројна во Кина. Сиан – кој ги вклучува местата на поранешните кинески престолнини Фенгхао и Чанг'ан – е главен град на покраината, како и најголемиот град во северозападна Кина и исто така еден од најстарите градови во Кина и најстариот од Четирите велики древни метрополи, главен град на династиите Западен Џоу, Западен Хан, Џин, Суи и Танг. Сјанјанг, кој служел како главен град на династијата Ќин, е веднаш на север преку реката Веј. Другите градови на ниво на префектура во кои е поделена покраината се Анканг, Баоџи, Ханџонг, Шанглуо, Тонгчуан, Вејнан, Јан'ан и Јулин.
Огромното мнозинство од населението во Шенси се Хан Кинези. Мандаринскиот јазик главно се зборува во Шенси, вклучувајќи го џонѓуанскиот мандарински и југозападниот мандарински; различна сорта на кинески, Џин, е исто така говорен.
Шенси е 15-та по големина економија во Кина, рангирана на средно ниво меѓу кинеските административни единици. Секторите на фосилно гориво и висока технологија ги сочинуваат двете најголеми индустрии во покраината Шенси. Секторот за висока технологија вклучува авиони и воздушна индустрија, а Шенси произведува повеќе од 50% од истражување и развој и опрема за производство на домашната индустрија за комерцијална авијација во земјата.
Историја
Главниот град и сегашна престолнина на покраината, Сиан, е еден од четирите големи древни престолнини на Кина и е источниот крај на Патот на свилата, кој водел кон Европа, Арапскиот Полуостров и Африка.
Под династијата Хан, Северниот Пат на свилата бил проширен за да ги унапреди истражувањето и воените цели на запад. Овој Северен Пат на свилата бил најсеверниот дел од Патиштата на свилата и е оддалечен околу 2,600 км во должина. Тој го поврзувал древниот кинески главен град Сиан на запад преку Преминот Вушао Линг до Вувеј и излегувал во Кашгар пред да се поврзе со античка Партија.
Династијата Северен Сонг го основала колото (административна единица) Шенси Лу во областа, управувана од современиот Сиан во 997 година. Династијата Јуан ја основала покраината Шенси (династија Јуан), управувана од Ограночниот секретаријат во 1286 година.
Под династијата Минг, Шенси бил основан со основањето на Комисијата за покраинска администрација во Шанси во 1376 година, чија администрација ги опфаќала и современите покраини Гансу, Нингсја и дел од Ќингхај.
Еден од најразорните земјотреси во историјата се случил во близина на Хуа Шан, во југоисточниот дел на покраината Шенси, на 23 јануари 1556 година, при што загинале околу 830,000 луѓе (види земјотрес во Шенси во 1556 година).
Праисториско наоѓалиште
Наоѓалиштето Лантијан Ман, со хоминински фосили од пред еден милион години, било пронајдено во округот Лантијан во северозападната покраина Шенси, во близина на градот Сиан. Научниците го класифицираат лантијанскиот човек како подвид на хомо еректус. Фосилите се изложени во Историскиот музеј Шенси, Сиан, Кина.
Зек Фаро
Захари Вејн Фаро (анг. Zachary Wayne Farro; роден 4 јуни 1990) е американски музичар, кој е најпознат како тапанар на алтернативниот рок бенд Paramore од неговото основање до 2010 година. Тој е помлад брат на Џош Фаро, водечкиот гитарист на бендот.
Приватен живот
Зек Фаро е роден во Ворхис, Њу Џерси, на 4 јуни 1990 година. Тој е средно дете од пет браќа и сестри (Нејт, Џошуа, Џонатан, Изабел и самиот тој) и е од италијанско потекло. Зек почнал да свири на тапани уште кога имал девет години. Џош Фаро преку својот Твитер профил кажал дека неговиот брат, Зек немал профил на Твитер.
Влијанија
Некои од омилените бендови на Зек Фаро се: Jimmy Eat World, Radiohead, Death Cab for Cutie, Mew, Paper Route, Sigur Ros, Thrice и Sunny Day Real Estate. На музиката на Фаро влијаеле Дејв Грол, Вилијам Голдсмит и Рајли Брекенриџ. Негови омилени песни за изведување на настапите во живо се "Misery Business", "My Heart" и "For a Pessimist, I'm Pretty Optimistic".
Paramore
Зек Фаро е еден од основачите на Paramore, кој е формиран во Френклин, Тенеси во 2004 година и го формирале Хејли Вилијамс (главен вокал/клавијатура), неговиот брат, Џош Фаро(водечка гитара/следечки вокал) и Џереми Дејвис (бас гитара). Џереми Дејвис признал дека не бил сигурен дека бендот ќе биде сфатен сериозно пораси тоа што Зек бил многу мал, сè додека не го видел како свири.. Бендот издал три албуми, All We Know Is Falling, Riot! и "Brand New Eyes", а исто така и два албуми во живо, и еден EP албум. "Brand New Eyes", нивниот трет албум бил издаден на 29 септември 2009 година. Во јуни 2009 година во бендот дошол нов член, Тејлор Јорк (ритмичка гитара), кој бил долгогодишен пријател на браќата Фаро и кој претходно изведувал за бендот само за турнеите. На 18 декември 2010 на официјалната страница на бендот било изјавено дека браќата го напуштиле бендот.
Half Noise
Два дена по напуштањето на Paramore, Зек станал член на бендот наречен "Tunnel", кои издавале нова песна наречена "Hide Your Eyes". Дуото се преименувало во "Half Noise", поради тоа што имало друг бенд кој бил наречен "Tunnel". Бендот е составен од Зек Фаро (тапани, вокал) и Џејсон Калрк (гитара, вокал).
Јон Милош
Јон Милош — српски поет, преведувач и есеист.
Животопис
Милош е роден во 1930 година во Сутјеска крај Зрењанин, Југославија. Дипломирал филозофија на Универзитетот во Белград, а постдипломски студии завршил на Сорбона во Париз. Од 1964 година живее и работи во Малме, Шведска, како професор за странци предавајќи француски, српски, романски и шведски јазик. Почесен член на Друштвото на писателите на Македонија. Автор на книгите: „Пупки“ (Вршац 1953), „Од денес до утре“ (Крушевац 1986). Автор е на изборот од творештвото на шведскиот поет Артур Лундквист, добитник на наградата Златен венец на Струшките вечери на поезијата за 1977. Составувач е на Антологијата на современата шведска поезија објавена на македонски (Скопје, 1988) и на Антологијата на современата македонска поезија, објавена на шведски (Малме 1989). Во посебни книги објавил избор песни во негов препев од македонските поети Блаже Конески, Матеја Матевски, Гане Тодоровски и Радован Павловски, како и романот Вест Ауст од Божин Павловски. Добитник е на наградата „Артур Лунквист“ (1978).
Деветта (филм)
Деветта (германски јазик: Die Neunte) е документарен филм режиран од Пјер-Анри Салфати. Филмот е германско-француска продукција.
Во 1824 г. за првпат е изведена 9-та синфонија од Лудвиг ван Бетовен и таа оттогаш важи за музичко наследство со кое Шилеровата „Ода на радоста“ станува бесмртна. Пјер-Анри Салфати во својот филм го документира настанувањето и прифаќањто на 9-та синфонија и нејзината необична убавина: како музички симбол на човечката заедница, нејзините етички намери, нејзините револуционерни идеали, но за жал и како оружје на нејзините тирани.
Со музиката на Бетовен, авторот ги отсликува трагите што ова дело ги оставило во светската историја и се обидува да одговори на прашањето како е можно луѓето без никаков морал да бидат привлечени од оваа музика на ист начин како и оние што тие ги уништуваат.
Старчевица
Старчевица (Starčevica) — дел на градот Бања Лука, главен град на ентитетот Република Српска, Босна и Херцеговина. Се наоѓа на десниот брег на реката Врбас, југоисточно од центарот на градот. Старчевица имала во 1991 година, 12.738 жители и е најголем дел на градот Бања Лука. Старчевица го добила своето име по истоименото брдо.
Св. Ѓорѓија (Новоселани)
'''Св. Ѓорѓија''' — археолошко наоѓалиште во прилепското село Новоселани. Претставува осамен наод од римско време. Се наоѓа vо дворот на селската црква „Св. Георгиј“, каде се наоѓаат голем број обработени мермерни блокови, како и неколку фрагменти од надгробни стели.
NGC 944
Откривање
Телото е откриено во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 944 е од видот S0-a. Видливиот сјај со голо око изнесува 14 m, а оној во рамките на интервалот од минималната до максималната честота 14,9 m, додека површинскиот сјај изнесува 13 m/лм2. NGC 944 има привидни димензии од 1,1' х 0,4'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 26 м 41,6 с, а неговата деклинација, односно висината на лакот на тој агол, - 14° 30' 57". Положбениот агол на објектот е во износ од 15°.
Други поделби
Проучување на NGC 944 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9300. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5284. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 440.
Пустелијата е зелена
Пустелијата е зелена (на германски: Grün ist die Heide ) е германски филм од 1951 година. филмот е драма и е во режија на Ханс Депе. Филмот е сниман на локации во Западна Германија. Главните улоги во филмот ги играат Соња Зиман, Рудолф Прак и Марија Холст. Филмот трае 90 минути. За првпат се појавува во јавноста на 14 ноември 1951 година. Музиката во филмот е создадена од Алфред Страсер.
Заплет
Дејството се одвива околу ловокрадецот (Лудер Лудерсен), управителот на играта (Волтер Рајнер) кој го лови ловокрадецот, убиството на еден полицаец и две љубовни афери. Главната љубовна афера и главниот извор на морален конфликт е помеѓу чуварот на играта и ќерката на крадецот (Хелга Лудерсен). Филмот има среќен крај, убиецот е уапсен, Хелга и Волтер стануваат пар.